**Bestyrelsesmøde Frederikshavn Gymnasium**

**Tirsdag d. 27. oktober 2020 kl. 16.00 – 18.00**

**Mødet blev afvikles virtuelt i Teams.**

Dato 27. oktober

**Dagsorden**

Deltagere: Gert G. Nygaard (GN), Christine Lunde (CL), Birgit Hansen (BH), Jakob Johnsen (JJ), Inge Lise Jensen (IL), Michael H. Olesen (Mi), Laura Feld Hessellund (LH), Niels Kooij (NK), Thomas Svane Christensen (TS) og Per Høberg (Pe). Økonomimedarbejder Mai-Britt Bøjstrup (MB) deltager under pkt. 1-4.

Afbud fra: Henrik Pedersen (HP)
*Birgit Hansen (BH) forlod mødet kl. 17.30*

|  |
| --- |
| **1. Godkendelse af dagsorden** |
| **Sagsfremstilling** | Der indstilles til, at bestyrelsen godkender mødets dagsorden. Ønsker om underpunkter til pkt. 11 og 12 kan med fordel meddeles på dette punkt. |
| **Beslutning** | Dagsordnen godkendt. |

|  |
| --- |
| **2. Underskrivelse af referat fra sidste bestyrelsesmøde** |
| **Sagsfremstilling** | Referatet fra sidste møde er godkendt (jf. godkendelsesprocessen). Formanden indstiller til de enkelte bestyrelsesmedlemmer, at de i løbet af de kommende uger besøger gymnasiet og underskriver de seneste referater og den justerede forretningsorden (se evt. hjemmesiden).  |
| **Beslutning** | Formandens indstilling følges. TS laver en ”bunke” klar på kontoret, som bestyrelsens medlemmer kommer forbi og underskriver i løbet af november. |

|  |
| --- |
| **3. Budgetopfølgning 3. kvartal (bilag 1 - *eftersendes*)** |
| **Sagsfremstilling** | Økonomisk status ud fra budgetopfølgningen pr. 30/9 2020 (Bilag 1). MB gennemgår de forskellige budgetposter og bestyrelsen har mulighed for at spørge ind til ledelsens syn på den aktuelle udvikling og perspektiverne for samme. |
| **Beslutning** | MB orienterede om budgetopfølgningen efter 3. kvartal 2020.Lønudgifterne ligger, som tidligere drøftet i bestyrelsen, højere end budgetteret. En af de primære årsager er forskydning af feriepengeforpligtelse.Der er desuden øgede udgifter til rengøring grundet COVID-19, hvorfor budgettet på dette punkt overskrides.De aflyste studierejser i uge 41 2020 medfører en ekstra udgift, da bestyrelsen i oktober via mail besluttede at holde eleverne skadesløse.Dispositionsbegrænsningerne på bygningskonti og undervisningsmidler overholdes fortsat.Afviklingen af kantineordningen medfører en udgift i 2020 på ca. 400.000 kroner (afskrivning af gæld, som er ophobet over flere år).forventningen til resultatet for 2020 er fortsat et underskud på ½ - 1 mio kr (+ udgiften til afvikling af kantinen). Bestyrelsen tog redegørelsen til efterretning efter drøftelse af få opklarende spørgsmål. |

|  |
| --- |
| **4. Behandling af 1. udkast til budget 2021 (bilag 2)** |
| **Sagsfremstilling** | Rektor gennemgår forudsætningerne i 1. udkast til budget 2021. Bestyrelsen har mulighed for at spørge ind til prioriteringer og konsekvenser i forhold til 1. udkast. Dernæst skal bestyrelsen tage stilling til, hvorvidt udkastet skal justeres til den endelige vedtagelse i december.  |
| **Beslutning** | TS gennemgik de væsentligste forudsætninger.Grundforudsætningerne for budgettet: Indtægter:-Der er budgettet med 6 stx, 1 hf og 1 maritim hf klasse i 2021. Der er forhåbning om, at der er flere maritime stx’ere indeholdt i de 6 stx-klasser end der har været i indeværende skoleår.-De forventede indtægter fra regionalprojekter er nedjusteret efter aftale med MARTEC, som bærer den primære del af projektet maritim student.Udgifter:-Der er budgetteret med større ”buffer” på lønudgifterne (1,5%) end tidligere, hvilket vurderes realistisk i forhold til behov.- De konti, der har været underlagt dispositionsbegrænsninger (bygninger, undervisningsmidler, kurser) i 2020 budgetteres i 2021 til ca. samme niveau som i 2018/19.- Der er afsat 20.000 kr. til sportsakademiet (bredt samarbejde i kommunen).- Der er budgetteret penge til etablering af ny hjemmeside i 2021 og midler til efteruddannelse er øget.Bestyrelsen drøftede kort budgettets ”bundlinje”, som er et forventet mindre overskud (kr. 0,3 mio). |

|  |
| --- |
| **5. Ændring af studie- og ordensregler (bilag 3)** |
| **Sagsfremstilling** | Ledelsen har ved dette skoleårs begyndelse udarbejdet et forslag til ændring af de eksisterende studie- og ordensregler. Ændringsforslaget har været i høring i elevrådet og blandt lærerne i PR. Bestyrelsen skal (jf. bekendtgørelsen) drøfte og endeligt vedtage justeringer af skolens studie- og ordensregler. Ændringer i forhold til de eksisterende studie- og ordensregler er angivet med gult. |
| **Beslutning** | TS fremlagde ledelsens ændringsforslag, som lærernes forretningsudvalg (FU) såvel som elevrådet allerede har behandlet og godkendt.Bestyrelsen drøftede oplægget og drøftede afklarende spørgsmål.Bestyrelsen godkendte ændringsforslaget. |

|  |
| --- |
| **6. Fra personale og elevråd** |
| **Sagsfremstilling** | Personale- og elevrepræsentanter fortæller, hvad de oplever, der rører sig på skolen. Repræsentanterne redegør for henholdsvis personalets og elevernes trivsel. |
| **Beslutning** | Elevrådsrepræsentanterne fortalte, at de nye krav om værnemidler i skoletiden p.t. fylder meget i elevernes bevidsthed. Coronaadfærd drøftes meget internt blandt elever.Der er generel tryghed blandt eleverne på skolen, men naturligvis også elever, som oplever, at andre elever tager for let på corona.Elevrådet har ikke hørt protester over, at eleverne selv skal tilvejebringe deres værnemidler.Fra TAP-personalet (pedellerne): Der er nu spritdispensere i alle undervisningslokaler, som supplerer de mange spritstationer, der i månedsvis har været rundt om på skolen.Der er fortsat travlt i TAP-gruppen, men travlheden håndteres fornuftigt i takt med stigende erfaring med bl.a. COVID-restriktioner.Fra lærerrepræsentanten: Der er nu nedsat en skemakommission, hvilket er blevet meget positivt modtaget i lærergruppen. Mange har gerne villet tage del i arbejdet, og der er lagt en plan for arbejdet i de kommende 3 måneder.Der er fortsat mange bolde i luften, bl.a. med fortsat implementering af 2017-reformen. |

|  |
| --- |
| **7. Drøftelse af 1. udkast til kvalitetssystem og evalueringsplan (bilag 4)** |
| **Sagsfremstilling** | Rektor fremlægger ledelsens udkast til strukturen i et samlet kvalitetssystem for gymnasiet. Bestyrelsen skal i første omgang primært tage stilling til systemets struktur og opbygning, idet indhold og de enkelte detaljer vil kunne behandles på et senere møde. |
| **Beslutning** | TS fremlagde ledelsens udkast til et overordnet kvalitets- og evalueringssystem for Frederikshavn Gymnasium.Udkastet har allerede været fremlagt og drøftet i samarbejdsudvalget.Kvalitetssystemets indhold vil blive behandlet i skolens organer i løbet af dette skoleår med forventet vedtagelse i bestyrelsen i løbet af foråret 2021.Bestyrelsen drøftede oplægget:- Ledelsen opfordres til at inddrage eleverne i drøftelsen af det konkrete indhold i kvalitetssystemet.- det er væsentligt, at kvalitetssystemet ikke bliver et ”bureaukratisk monster”, som flytter tid fra undervisning til papirarbejde hos lærerne.- Godt med et værktøj til at sikre, at vi løbende har et blik på at fastholde og udvikle kvaliteten på skolen. |

|  |
| --- |
| **8. Bestyrelsens selvevaluering (bilag 5)** |
| **Sagsfremstilling** | Formandens forslag til selvevaluering for 2020 diskuteres. Se forslaget i vedhæftede bilag 5. |
| **Beslutning** | GN fremlagde sit udkast til bestyrelsens selvevaluering for 2020.Med hensyn til fremtidige udviklingsområder efterlyste TS på ledelsens vegne et bestyrelsesseminar, hvor udviklingshorisonten med 3-5 års sigte kan drøftes i bestyrelsen. Dette arbejdes der på, så snart COVID-19 tillader et fysisk seminar.Bestyrelsesmedlemmerne tænker over indholdet af selvevalueringen til næste møde, hvor oplægget drøftes igen.CL medbringer til næste møde oplæg til bestyrelsens arbejdsgrundlag for 2021.  |

|  |
| --- |
| **9. Fastsættelse af optagelseskapacitet for skoleåret 2021-22** |
| **Sagsfremstilling** | Gymnasiet skal i november måned indmelde sin optagelseskapacitet til Region Nordjylland. Formanden og rektor indstiller til bestyrelsen, at gymnasiet indmelder en optagelseskapacitet på 6 stx-klasser og 3 hf-klasser, hvis det regionalt besluttes, at man vil planlægge med teknisk overkapacitet i skoleåret 2021-22. Hvis der ikke planlægges med teknisk overkapacitet, indstilles der til, at gymnasiet fastholder sin kapacitetsindmelding fra 2020-21 på 7 stx-klasser og 3 hf-klasser.  |
| **Beslutning** | Bestyrelsen tilsluttede sig oplægget, jf. sagsfremstillingen. |

|  |
| --- |
| **10. Siden sidst – set i forhold til bestyrelsens arbejde** |
| **Sagsfremstilling** | Mulighed for kort orientering om aktuelle begivenheder fra gymnasiets hverdag siden sidste bestyrelsesmøde. Herunder:* Studieretningsvalg i 1.g
 |
| **Beslutning** | Eleverne i 1g valgte studieretninger lige inden efterårsferien.Vi har fået et bredt studieretningsvalg, hvor alle udbudte studieretninger oprettes. Det er glædeligt, at vi kan oprette studieretninger på alle hovedråder (hum, krea, samf, nat)For at oprette alle disse studieretninger er det nødvendigt at lave samlæste klasser (stamklasser, som indeholder mere end én studieretning).Prioriteten har været, at alle elever får opfyldt deres studieretningsvalg.Der er aktuelt 4 elever på maritim stx og 22 elever på maritim hf. Den nye kantineforpagter er kommet godt fra start (om end coronasituationen sætter begrænsninger), og der er nedsat et kantineudvalg med elevrepræsentanter fra alle årgange. |

|  |
| --- |
| **11. Punkter til næste bestyrelsesmøde** |
| **Sagsfremstilling** | Bestyrelsen har under dette punkt mulighed for at bringe bestyrelsens samlede ressourcer i spil ift. kommende møde og forberede bestyrelsen på forestående punkter. Aktuelt er følgende punkter i spil til mødet i december:* Vedtagelse af budget for 2021
* Revurdering af vedligeholdelsesplan for bygning
* Planlægning af næste års møder i bestyrelsen
* Gymnasiets finansielle strategi
* Oplæg fra CL til bestyrelsens arbejdsgrundlag for 2021
* Gendrøftelse af oplægget til selvevaluering
* Oplæg fra elevrådet om aktuelle indsatsområder
 |
| **Beslutning** |   |

|  |
| --- |
| **12. Eventuelt**  |
| **Sagsfremstilling** | Løst og fast |
| **Beslutning** | Ros fra bestyrelsen til hele personalet for at drive et gymnasium på god og betryggende vis i en vanskelig tid. |

Næste bestyrelsesmøde afvikles mandag d. 7/12 kl. 16.00-18.00.

For referatet: Pe